**1/2013. sz. Dékáni utasítás a Kémiai Intézet működési rendjét szabályozó dékáni utasítás módosításáról**

A Kémiai Intézet működési rendjére vonatkozó dékáni utasítást az Intézeti Tanács 2013. március 13-i ülésének javaslata alapján az alábbiak szerint módosítom:

Az Intézeti Tanács

6. §

A Tanács szavazati jogú tagjai:

(1) Hivatalból:

a) az intézetigazgató, aki hivatalból egyben a Tanács elnöke,

b) az intézeti tanszékek vezetői,

c) a Kémia Doktori Iskola vezetője.

(2) Választás útján:

a) A szintetikus, műszeres és elméleti kémiai kutatási területek mindegyikéről két-két

személy; ezek közül egyik a főállású egyetemi tanárok és docensek, főiskolai

tanárok, tudományos tanácsadók vagy tudományos főmunkatársak közül, másik a

főállású adjunktusok és tanársegédek, főiskolai docensek, tudományos munkatársak,

illetve segédmunkatársak közül kerül ki,

b) egy tag a nem-oktató/nem-kutató foglalkoztatottak közvetlen képviselője,

(3) Delegálás útján:

 A Hallgatói Önkormányzat által delegált 2 hallgatói képviselő és a Doktorandusz Önkormányzat által delegált 1 doktorandusz.

(4) A Tanács tanácskozási joggal rendelkező állandó meghívottai:

a) az igazgatóhelyettesek,

b) az Intézetben működő laboratóriumok, kutatócsoportok vezetőinek képviselője,

c) az Intézetben a Magyar Tudományos Akadémia által szerződés alapján működtetett

kutatócsoportok vezetőinek képviselője,

d) a reprezentatív szakszervezetek egy képviselője.

Az Oktatási Bizottság

10. §

1. Az OB szavazati jogú tagjai:
* az oktatási igazgatóhelyettes,
* a tanszékvezetők, mint a diszciplínák képviselői,
* a Kémiai alapszak szakfelelőse,
* a Vegyész mesterszak szakfelelőse,
* a Vegyész ötéves képzés szakfelelőse,
* az osztatlan kémiatanár-képzés szakfelelőse
* a tanári mesterszak kémia moduljának felelőse,
* Nemzetközi oktatási koordinátor, akit az OB elnökének javaslatára az IT választ.

Budapest, 2013. április 2.

 Surján Péter

 dékán